hu de hu hu hu hu hu hu en hu eo hu hu en de hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
IV. PR Akadémia, Kecskemét, 2017. július 3-4-5. – CCO Magazin
A Magyar Public Relations Szövetség immár negyedik alkalommal hívja a magyar pr-szakembereket a PUBLIC RELATIONS AKADÉMIA eseményeire. Ezuttal a IV. PR Akadémia, Kecskeméten kerül megrendezésre 2017. július 3 – 5 között.
A PR Akadémia a public relations professzionális művelőinek (vezetők, szeniorok és juniorok) nagy nyári találkozója, ahol a szakma aktuális kérdéseit, legégetőbb kihívásait tárgyaljuk meg. A legkiválóbb magyar és külföldi szakemberek tartanak előadásokat – esténként pedig kötetlen formában lehet tovább vitatkozni. Mindemellett az Akadémia kiváló lehetőség arra, hogy a mesterség (szakma? művészet?) különböző generációi kapcsolatokat építsenek egymással.
A forma nem új. PR Akadémiát 1995-ben rendeztek először Magyarországon: ez volt a kelet-európai országok szakembereit vendégül látó Central European Public Relations Academy (CEPRA). Nagy szünet után, 2007-ben rendezte meg először a Magyar Public Relations Szövetség a csíkszeredai Sapientia Egyetemmel közös nyári PR egyetemét, ahol öt éven keresztül nagy érdeklődés mellett került sor erre a szakmai rendezvényre.
A székelyföldi egyetemet 2014-ben már magyarországi rendezvény váltotta fel. Az első nyári PR Akadémiát 2014 júliusában rendezte meg a MPRSz, a Pécsi Tudományegyetemmel közösen – mivel új minőséget kívánt teremteni a public relations hazai kommunikációjában. A kellő szakmai színvonalat a legnevesebb, Magyarországon és külföldön élő előadók részvétele biztosította.
A következő évben is Pécsett vendégeskedett a PRA – majd 2016-ban Sopronba költözött, a Nyugat-magyarországi Egyetemre (ma: Soproni Egyetem). Ezen ismert és jelentős szóvivők, neves elméleti szakemberek és PR cégvezetők mutatták be tapasztalataikat, kihívásaikat és megoldásaikat. Ezúttal külföldi előadók is megtisztelték az Akadémiát: a londoni CIPR szövetség alelnöke, az osztrák PR-szövetség egyik vezetője, valamint egy erdélyi kreatív műhely alapító tulajdonosa.
Mindegyik PR Akadémia előadásiból tudományosan is jegyzett tanulmánykötet született. (Az első kötet már elfogyott, a következő két kötet példányai még kaphatóak.)
2017-ben három vezető téma köré szerveződik a PR Akadémia.
ALTERNATÍV IGAZSÁGOK VS. PR: a manapság veszélyesen elterjedő hamis hírek, média-hazugságok hatása a PR-re és a társadalomra;
A DIGITÁLIS PR AZ INTEGRÁLT KOMMUNIKÁCIÓBAN: a digitális eszközök, a Big Data, a chatbotok szerepe és hatásának mérése a public relations-ben;
KOMMUNIKÁCIÓ A TURISZTIKAI ÜZLETÁGBAN: az új pr-eszközök felhasználása a turizmus kommunikációjában.
A vezető magyar szakemberek, egyetemi tanárok mellett neves külföldi személyiségek is előadnak az Akadémián. Itt lesz az International Communications Consuktancy Organisation (ICCO) elnöke, a Holmes Report főszerkesztő-vezérigazgatója, valamint a Digitalis Reputation vezérigazgatója.
Bővebb információ a PR AKADÉMIA honlapján ide kattintva elolvasható.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin